พบหลวงพี่นักโบก นั่งข้างถนนเรียกรถหยุด ขายวัตถุมงคล โกยเงินเข้ากระเป๋า
คนสัตหีบสุดทน พบ หลวงพี่โบก นั่งข้างถนนเรี่ยไรเงิน เร่ขายวัตถุมงคล โกยเงินเข้ากระเป๋า พระชั้นผู้ใหญ่พิจารณาให้สึก ตำรวจดำเนินคดีเมื่อวันที่ 9 มิ.ย.63 ชาวบ้าน และพ่อค้าแม่ค้าบริเวณหน้าวิหารเซียน ต.เขาชีจรรย์ อ.สัตหีบ จ.ชลบุรี พบพระสงฆ์ประพฤติตัวไม่เหมาะสม มานั่งบนพื้นถนนโบกมือเรียกรถที่สัญจรผ่านไปมา เพื่อเรี่ยไรเงินและขายวัตถุมงคล จนมีฉายาว่า หลวงพี่โบก จึงรายงานให้ พระครูปิยะ กิจวิบูล เจ้าคณะตำบลนาจอมเทียน รับทราบ พร้อมลงพื้นที่ค้นหาความจริง ร่วมกับเจ้าหน้าที่ในพื้นที่จากการสอบถามทราบชื่อ คือ พระพงษ์นิรันดร์ หงสา อายุ 63 ปี ชาวจังหวัดนครสวรรค์ พระลูกวัดข่อยสูง จ.อุตรดิตถ์ (ตามหนังสือสุทธิ) เบื้องต้น ได้ยืนกรานปฏิเสธข้อกล่าวหา และมีการปะทะคารมกันอยู่นาน แต่เมื่อเจ้าหน้าที่แสดงหลักฐานที่ชี้ชัดต่อความผิด จึงยอมรับสารภาพพระพงษ์นิรันดร์ จึงให้ตรวจสอบในย่ามพบเชือกถักสร้อยคอ และข้อมือนับร้อยเส้น ที่รับว่าซื้อมาจากตลาดพระท่าพระจันทร์ ไม่ใช่วัตถุมงคลที่ปลุกเสก นำมาขาย 100 บาท และเรี่ยไรแลกเงินจากความศรัทธาชาวบ้าน ก่อนนำตัวส่งให้เจ้าคณะฯ ดำเนินการตามระเบียบสงฆ์พระครูปิยะ กิจวิบูล หรือ อาจารย์แก้ว เจ้าคณะตำบลนาจอมเทียน ได้สอบสวนแล้วเห็นว่า พระพงษ์นิรันดร์ ได้อ้างว่า บวชจำพรรษาอยู่วัดข่อยสูง ตั้งแต่ พ.ศ.2548 แต่ได้ออกธุดงค์จากวัดมาเมื่อ 4-5 ปีก่อน ใช้ชีวิตอยู่ตามป่าเขา และมาทำการเรี่ยไรลักษณะเช่นนี้ ตั้งแต่บัดนั้นเป็นต้นมา เงินที่ได้กอบโกยเข้ากระเป๋าตัวเองเมื่อพิจารณาต่อความผิดฐานเรี่ยไร และไม่มีใบอนุญาตการธุดงค์ เห็นว่าประพฤติไม่เหมาะสมต่อการเป็นพระสงฆ์ ทำให้เสื่อมเสียต่อพระพุทธศาสนา จึงต้องให้ลาสิกขาทันที พร้อมนำตัวส่งให้ทางตำรวจ สภ.นาจอมเทียน ลงบันทึกประจำวันไว้เป็นหลักฐาน
คนสัตหีบสุดทน พบ หลวงพี่โบก นั่งข้างถนนเรี่ยไรเงิน เร่ขายวัตถุมงคล โกยเงินเข้ากระเป๋า พระชั้นผู้ใหญ่พิจารณาให้สึก ตำรวจดำเนินคดี 
พระนักโบก,หลวงพี่โบก,เรี่ยไรเงิน,ผิดวินัยสงฆ์,สัตหีบ,ชลบุรี,ข่าวทั่วไป